
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«14» лютага 2023 г.
	         № 17
	   г. Масква




Аб унясенні змянення ў Парадак запаўнення пасажырскай мытнай дэкларацыі і ажыццяўлення мытных аперацый, звязаных са змяненнем (дапаўненнем) звестак, заяўленых у пасажырскай мытнай дэкларацыі 

У адпаведнасці з пунктам 5 артыкула 105 і абзацам другім пункта 3 артыкула 260 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Пункт 21 Парадку запаўнення пасажырскай мытнай дэкларацыі і ажыццяўлення мытных аперацый, звязаных са змяненнем (дапаўненнем) звестак, заяўленых у пасажырскай мытнай дэкларацыі, зацверджанага Рашэннем Калегіі Еўразійскай эканамічнай камісіі 
ад 23 ліпеня 2019 г. № 124, пасля абзаца другога дапоўніць абзацам наступнага зместу:
«У графе ўказваюцца звесткі аб усіх таварах, якія перамяшчаюцца (акрамя тавараў, якія былі ў выкарыстанні і неабходныя на шляху руху і месцы прызначэння згодна з крытэрыямі, вызначанымі ў пункце 2 заўваг да дадатку № 1 да Рашэння Савета Еўразійскай эканамічнай камісіі ад 20 снежня 2017 г. № 107), у выпадку запаўнення графы 3.3.».
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.

